《雨止纑塘书舍抵暮无一人过桥上者》
清代·顾贞观

山浅雨亦深，烟光暮如积。窅然清池上，暂与尘土隔。

倚杖玩浮沤，凭阑数归翼。无生复奚灭，有动随所息。

磬响时一来，怀哉岩岫客。愿言依此境，共对香灯夕。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。